b'\n_START_ARTICLE_\nErsilio Tonini\n_START_PARAGRAPH_\nErsilio Tonini (20. hein\xc3\xa4kuuta 1914 \xe2\x80\x93 28. hein\xc3\xa4kuuta 2013) oli italialainen roomalaiskatolinen arkkipiispa ja yksi kirkon kardinaaleista. H\xc3\xa4net vihittiin papiksi 18. huhtikuuta 1937 ja nimitettiin Macerata e Tolentinon hiippakunnan johtoon 28. huhtikuuta 1969. Piispaksi vihkiminen seurasi 2. kes\xc3\xa4kuuta. P\xc3\xa4\xc3\xa4konsekraattorina toimi Umberto Malchiodi, jota avustivat Agostino Casaroli ja Carlo Colombo._NEWLINE_Tonini sai 22. marraskuuta 1975 nimityksen Ravenna e Cervian (sittemmin Ravenna-Cervia) arkkipiispaksi. H\xc3\xa4n j\xc3\xa4i el\xc3\xa4kkeelle 27. lokakuuta 1990. H\xc3\xa4net ylennettiin kardinaaliksi 26. marraskuuta 1994, jolloin h\xc3\xa4net nimitettiin Santissimo Redentore a Valmelainan kardinaalipapiksi. Ik\xc3\xa4ns\xc3\xa4 takia h\xc3\xa4nell\xc3\xa4 ei kuitenkaan ollut \xc3\xa4\xc3\xa4nioikeutta konklaaveissa.'